B4-0296, 0299, 0300, 0303, 0305 και 0311/98

Ψήφισμα σχετικά με τη διαδικασία της ASEM (σχέσεις Ευρώπης - Ασίας)

Το Ευρωπαΐκό Κοινοβούλιο,

- έχοντας υπόψη την τελική δήλωση που υπεγράφη κατά την πρώτη συνεδρίαση των αρχηγών κρατών ASEM στην Μπανγκόκ τον Μάρτιο του 1996,

- έχοντας υπόψη τις δηλώσεις των Υπουργών Εξωτερικών ASEM (Σιγκαπούρη, Φεβρουάριος 1997), των Υπουργών Οικονομικών ASEM (Μπανγκόκ, Σεπτέμβριος 1997) και των Υπουργών Εθνικής Οικονομίας ASEM (Τόκυο, Σεπτέμβριος 1997),

- έχοντας υπόψη την ανακοίνωση της Επιτροπής προς το Συμβούλιο με τίτλο «Προς μια νέα στρατηγική για την Ασία» (COM(94)0314 - C4-0092/94),

- έχοντας υπόψη τα ψηφίσματά του σχετικά με την Ασία και τις σχέσεις ΕΕ-Ασίας, συμπεριλαμβανομένων όσων αφορούν τις δασικές πυρκαγιές και την ατμοσφαιρική ρύπανση,

A. λαμβάνοντας υπόψη ότι η δεύτερη συνεδρίαση των αρχηγών κρατών ASEM θα πραγματοποιηθεί στο Λονδίνο στις 3-4 Απριλίου 1998,

Β. λαμβάνοντας υπόψη ότι η διαδικασία ASEM συγκεντρώνει τις κυβερνήσεις 25 χωρών που αντιπροσωπεύουν περισσότερο από το ήμισυ του παγκόσμιου ΑΕΠ,

Γ. λαμβάνοντας υπόψη ότι η πρώτη συνεδρίαση των αρχηγών κρατών ASEM αποφάσισε την ενθάρρυνση του πολιτικού διαλόγου, την ενίσχυση της οικονομικής συνεργασίας και την προώθηση της συνεργασίας στον κοινωνικό και πολιτιστικό τομέα,

Δ. λαμβάνοντας υπόψη ότι τα οικονομικά στοιχεία της διαδικασίας ASEM αναπτύχθηκαν ταχύτερα από ό,τι τα πολιτικά, κοινωνικά και πολιτιστικά στοιχεία 7 λαμβάνοντας υπόψη ότι ως μέρος της διαδικασίας δημιουργήθηκε ένα επιχειρηματικό φόρουμ Ασίας-Ευρώπης, ενώ ένα σχέδιο δράσης για την προώθηση των επενδύσεων (IPAP) και ένα σχέδιο δράσης για την προώθηση των εμπορικών συναλλαγών (TFAP) έχουν ήδη εκπονηθεί και αναμένεται να υπογραφούν από τους αρχηγούς κρατών τον Απρίλιο και ότι πραγματοποιούνται συνεχείς συζητήσεις μεταξύ των κρατών μελών ASEM σχετικά με τον Παγκόσμιο Οργανισμό Εμπορίου (ΠΟΕ),

Ε. λαμβάνοντας υπόψη ότι η διαδικασία ASEM έχει στόχο να συμπληρώσει παρά να αντικαταστήσει ή να μειώσει τις υφιστάμενες διμερείς και πολυμερείς σχέσεις, όπως ο διάλογος ASEAN και Ευρωπαΐκής Ένωσης, το Περιφερειακό Φόρουμ ASEAN (ARF) και οι διασκέψεις μετά τις υπουργικές συνόδους ASEAN (PMC),

ΣΤ. λαμβάνοντας υπόψη ότι η συνεδρίαση των αρχηγών κρατών πραγματοποιείται με υπόβαθρο μια σοβαρή οικονομική και χρηματιστική κρίση στην Ασία 7 λαμβάνοντας υπόψη ότι οι εκτιμήσεις του ΟΟΣΑ δείχνουν ότι η Ευρώπη κινδυνεύει να υποφέρει οικονομικά από τις συνέπειες αυτής της κρίσης εάν δεν υπάρξει ταχεία και βιώσιμη ανάκαμψη στην Ασία,

Ζ. λαμβάνοντας υπόψη ότι τα ευρωπαΐκά κράτη υπήρξαν οι μεγαλύτεροι συνεισφορείς στα άνευ προηγουμένου υψηλά δάνεια του ΔΝΤ προς ορισμένες χώρες της Ασίας που βρίσκονται σε κρίση 7 λαμβάνοντας υπόψη ότι έχουν εγερθεί αμφιβολίες σχετικά με τους όρους υπό τους οποίους δόθηκαν αυτά τα δάνεια,

Η. σημειώνοντας την έλλειψη προβολής στην Ασία των ενεργειών της ΕΕ όσον αφορά τη χρηματιστική κρίση,

Θ. λαμβάνοντας υπόψη ότι η δια της βίας επιστροφή μεταναστών εργαζομένων στην περιοχή και η αυξανόμενη ανεργία ως συνέπεια χρεωκοπιών αποτελούν συνέπειες αυτής της κρίσης οι οποίες ήδη δημιουργούν αυξανόμενη φτώχεια και δεινά και θα μπορούσαν να δημιουργήσουν περαιτέρω σοβαρές κοινωνικές και πολιτικές αναταραχές στην περιοχή της Ασίας,

Ι. λαμβάνοντας υπόψη ότι οποιαδήποτε αξιολόγηση των αιτιών της κρίσης στην Ασία θα πρέπει να κατανέμει το βάρος της ευθύνης μεταξύ των επιχειρηματικών και κυβερνητικών ελίτ της περιοχής, των ασιατικών τραπεζών, των διεθνών επενδυτών και των κερδοσκοπούντων με τα νομίσματα,

ΙΑ. λαμβάνοντας υπόψη ότι η συνεδρίαση των αρχηγών κρατών πραγματοποιείται επίσης στο πλαίσιο της καταστροφής τροπικών δασών από πυρκαγιές οι οποίες προκαλούν βαρειές περιβαλλοντικές ζημίες στην περιοχή,

1. χαιρετίζει την εξέλιξη της διαδικασίας της ASEM και ευελπιστεί ότι η σύνοδος του Λονδίνου θα ενισχύσει την οικονομική συνεργασία, θα εμβαθύνει τον πολιτικό διάλογο και θα αναπτύξει ακόμη περισσότερο τον πολυδιάστατο χαρακτήρα της διαδικασίας αυτής, μέσω της επιτεύξεως συμφωνίας σε καθοριστικής σημασίας στόχους και σε ένα συνοδευτικό πρόγραμμα πλαίσιο για δραστηριότητες της ASEM μέχρι την τρίτη σύνοδο κορυφής στη Σεούλ το έτος 2000 7

2. επισημαίνει ότι η επιτυχία της διαδικασίας ASEM έχει δημιουργήσει σημαντικό ενδιαφέρον μεταξύ ασιατικών και ευρωπαΐκών μελών 7 θεωρεί ότι ενώ οποιαδήποτε διεύρυνση της ASEM θα πρέπει να πραγματοποιηθεί με συναίνεση και οποιαδήποτε ασιατική διεύρυνση θα πρέπει να αποτελέσει αρχικώς ασιατική πρόταση, χώρες από τη Νότιο Ασία και την Ωκεανία θα πρέπει να εξετασθούν για συμμετοχή στην τρίτη συνεδρίαση των αρχηγών κρατών στη Σεούλ 7

3. υποστηρίζει την άποψη της ΕΕ ότι η συμμετοχή στην ASEAN και η συμμετοχή στην ASEM δεν θα πρέπει αυτομάτως να συμβαδίζουν 7 ελπίζει ότι στην περίπτωση της Βιρμανίας η διάσκεψη κορυφής ASEM θα ενθαρρύνει και θα πιέσει για πολιτικό διάλογο στη Βιρμανία μεταξύ των αρχών και της δημοκρατικής αντιπολίτευσης 7

Οικονομική συνεργασία

4. αναγνωρίζει τη σημασία του αυξανόμενου εμπορίου και επενδύσεων μεταξύ Ευρώπης και Ασίας και στηρίζει πλήρως την έγκριση μέτρων εντός της διαδικασίας ASEM για την προώθηση αυτών των στόχων στο πλαίσιο ανοιχτών σχέσεων σε περιφερειακό επίπεδο 7

5. θεωρεί, ωστόσο, ότι το βιώσιμο εμπόριο, οι βιώσιμες επενδύσεις και η οικονομική ανάπτυξη δεν μπορούν να επιτευχθούν χωρίς την ανάπτυξη της δημοκρατίας, του κράτους δικαίου, της κοινωνίας των πολιτών και των ανθρωπίνων δικαιωμάτων, και είναι της άποψης ότι οι ανεπάρκειες στη δημοκρατική ανάπτυξη και η συνακόλουθη έλλειψη διαφάνειας αποτέλεσαν έναν από τους κύριους λόγους για την εμφάνιση της οικονομικής και χρηματιστικής κρίσης στην Ασία 7

6. πιστεύει, συνεπώς, ότι αυτή η κρίση παρέχει την ευκαιρία για εκ νέου αποτίμηση της φύσης της οικονομικής συνεργασίας μεταξύ Ευρώπης και Ασίας και για τη σταθερότερη στήριξή της επί κοινών αρχών, συμπεριλαμβανομένων της καταπολέμησης της φτώχειας, της ορθής διακυβέρνησης, του σεβασμού των θεμελιωδών δικαιωμάτων, του περιβάλλοντος και του ελεύθερου εμπορίου, καθώς και του σεβασμού της τάξεως του παγκόσμιου εμπορίου 7 καλεί την ομάδα προοπτικής ASEM (Vision Group), η οποία πρόκειται να αρχίσει τη λειτουργία της κατά τη διάσκεψη κορυφής του Λονδίνου, να κάνει χρήση αυτής της ευκαιρίας 7

7. εκφράζει λύπη για το γεγονός ότι τα σχέδια TFAP και IPAP δεν περιλαμβάνουν καμιά αναφορά σ' αυτές τις αρχές και καλεί τα κράτη μέλη ASEM να περιλάβουν τη δημοκρατία, τα θεμελιώδη δικαιώματα, το περιβάλλον και την καταπολέμηση της φτώχειας στις αρχές και στους στόχους και των δύο αυτών σχεδίων 7

8. καλεί τα κράτη μέλη ASEM να αξιοποιήσουν την ευκαιρία που παρέχεται από τη σύνοδο κορυφής του Λονδίνου για να εξετάσουν προτάσεις ασιατικών και ευρωπαΐκών κυβερνήσεων για τρόπους με τους οποίους το διεθνές οικονομικό και χρηματοπιστωτικό σύστημα μπορεί να ρυθμισθεί διεθνώς, προκειμένου να προληφθεί η επανάληψη της κρίσης που επί του παρόντος παρατηρείται στην Ασία, και ιδιαίτερα τους εξής:

- μεταρρύθμιση των διεθνών χρηματοοικονομικών ιδρυμάτων για την προώθηση μεγαλύτερης διαφάνειας στις ενέργειές τους και στις αναλύσεις τους και για ένα αναβαθμισμένο ρόλο παρακολούθησης,

- βελτιωμένη ρύθμιση του τραπεζικού τομέα και έλεγχοι σχετικά με τη βραχυπρόθεσμη δανειοδότηση,

- εξέταση θέσπισης διεθνών μηχανισμών για την αποθάρρυνση της βραχυπρόθεσμης κερδοσκοπίας επί των νομισμάτων 7

9. φρονεί ότι η υλοποίηση του τρίτου σταδίου της ΟΝΕ θα συμβάλει στη διαφάνεια στις οικονομικές σχέσεις των δύο περιοχών και στη μεγαλύτερη διεθνή νομισματική σταθερότητα 7

Πολιτικός διάλογος

10. χαιρετίζει τη δέσμευση που εξέφρασαν οι αρχηγοί κρατών ASEM στην Μπανγκόκ όσον αφορά την Οικουμενική Διακήρυξη των Ανθρωπίνων Δικαιωμάτων και τις δηλώσεις των Διασκέψεων του ΟΗΕ στο Ρίο, στη Βιέννη, στο Κάιρο, στην Κοπεγχάγη και στο Πεκίνο 7

11. είναι της άποψης ότι ο πολιτικός διάλογος δεν μπορεί να αποφύγει την αντιμετώπιση του χάσματος, όσον αφορά αυτές τις δεσμεύσεις, μεταξύ θεωρίας και πράξης εάν η συνεργασία πρόκειται να συνεχισθεί σε σταθερές βάσεις 7

12. υπό το πρίσμα της διάσκεψης κορυφής των υπουργών του ΠΟΕ τον Μάιο και της Διάσκεψης του Διεθνούς Οργανισμού Εργασίας (ILO) τον Ιούνιο, καλεί τα κράτη μέλη ASEM να δηλώσουν την υποστήριξη τους για την ενίσχυση των μηχανισμών παρακολούθησης του ILO προκειμένου να μπορέσει να διαδραματίσει το ρόλο που του ανατέθηκε κατά τη διάσκεψη κορυφής των υπουργών ΠΟΕ στη Σινγκαπούρη τον Δεκέμβριο του 1996 7 καλεί όλα τα κράτη μέλη ASEM τα οποία δεν το έχουν πράξει ακόμη να επικυρώσουν τις κύριες συμβάσεις ILO με την πρώτη δυνατή ευκαιρία 7

13. καλεί όλα τα κράτη μέλη ASEM τα οποία δεν το έχουν πράξει ακόμη να επικυρώσουν τις διεθνείς συμβάσεις για τα αστικά και πολιτικά δικαιώματα και για τα οικονομικά, κοινωνικά και πολιτιστικά δικαιώματα 7

14. χαιρετίζει το γεγονός ότι στην ημερήσια διάταξη της διάσκεψης κορυφής του Λονδίνου έχουν περιληφθεί τα επονομαζόμενα «νέα» ζητήματα ασφάλειας (περιβάλλον και διεθνές έγκλημα) 7

15. χαιρετίζει την πρωτοβουλία ASEAN για μια ζώνη ελεύθερη από πυρηνικά όπλα στη Νοτιοανατολική Ασία 7

16. επαναλαμβάνει την έκκλησή του για έναν ευρωπαΐκό κώδικα συμπεριφοράς για τις πωλήσεις όπλων προς έγκριση από τα κράτη μέλη της ΕΕ, έχοντας κατά νου τη δυνητική συμβολή του στην ορθή διακυβέρνηση και το σεβασμό των ανθρωπίνων δικαιωμάτων στην Ασία 7

17. σημειώνει ότι, κατά τη συνεδρίασή τους στη Σινγκαπούρη τον Φεβρουάριο του 1997, οι Υπουργοί Εξωτερικών συμφώνησαν ότι τα ευαίσθητα ζητήματα δεν θα πρέπει να αποκλεισθούν από τον πολιτικό διάλογο, και καλεί τους εταίρους να αξιοποιήσουν επίσης τις διμερείς και τις ανεπίσημες συνεδριάσεις για την εξέταση των ανθρωπίνων δικαιωμάτων 7

18. πιστεύει ότι η προβολή του οικονομικού και χρηματοπιστωτικού ρόλου της ΕΕ θα μπορούσε να ενισχυθεί με τον ορισμό ειδικού αντιπροσώπου στην περιοχή 7

19. υπενθυμίζοντας την πρώτη κοινοβουλευτική συνεδρίαση Ασίας-Ευρώπης (ASEM), πιστεύει ότι ο κοινοβουλευτικός διάλογος αποτελεί αναγκαίο στοιχείο οποιουδήποτε πολιτικού διαλόγου και για το σκοπό αυτό ζητεί να αναπτυχθεί περαιτέρω κατά τη διάσκεψη κορυφής του Λονδίνου, ένας σαφής ρόλος για το Ευρωπαΐκό Κοινοβούλιο και τα εθνικά κοινοβούλια της Ασίας στη διαδικασία ASEM, ρόλος ο οποίος θα εξασφαλίζει τη συμμετοχή στις προσεχείς διαπραγματεύσεις και συζητήσεις καθώς και διαβούλευση επί των αποτελεσμάτων τους 7

Κοινωνική και πολιτιστική συνεργασία

20. χαιρετίζει τα εγκαίνια του Ιδρύματος Ασίας-Ευρώπης στη Σινγκαπούρη τον Φεβρουάριο του 1997 και το ενθαρρύνει να στηρίξει δραστηριότητες που προωθούν ανθρώπινες ανταλλαγές μεταξύ της ασιατικής και της ευρωπαΐκής κοινωνίας των πολιτών, οι οποίες να ενδυναμώνουν και τις δύο αυτές κοινωνίες 7

21. υποστηρίζει επίσης την εγκαθίδρυση ευρωασιατικού διαλόγου για επιστημονικά και τεχνολογικά ζητήματα 7

22. χαιρετίζει την πρόταση της Ταΐλάνδης για τη δημιουργία Κέντρου Ασίας-Ευρώπης για την περιβαλλοντική τεχνολογία και το γεγονός ότι περιλήφθηκε στην ημερήσια διάταξη η συνέχεια που θα δοθεί στη Διάσκεψη του Κυότο για τις αλλαγές του κλίματος ως δύο βήματα προς την αναβάθμιση της βιώσιμης ανάπτυξης στις σχέσεις Ευρώπης-Ασίας 7

23. υποστηρίζει τις νέες πρωτοβουλίες για την καταπολέμηση της σεξουαλικής εκμετάλλευσης των παιδιών και για τη διαφύλαξη της πολιτιστικής κληρονομιάς, οι οποίες αναμένεται να ξεκινήσουν κατά τη διάσκεψη κορυφής του Λονδίνου 7

24. χαιρετίζει τη διοργάνωση εκ μέρους ευρωπαΐκών και ασιατικών ΜΚΟ μιας σειράς εκδηλώσεων παράλληλα με την επίσημη διάσκεψη κορυφής, συμπεριλαμβανομένης μιας διάσκεψης για το εμπόριο και τις επενδύσεις 7

25. προτρέπει τις ΜΚΟ και στις δύο περιοχές να συμβάλουν ουσιαστικά στη διαδικασία ASEM, ιδίως δε στην ομάδα προοπτικής η οποία πρέπει να λάβει υπόψη τον αντίκτυπο της συνεργασίας Ασίας-

Ευρώπης στις συνδικαλιστικές οργανώσεις, στις γυναίκες, στους μετανάστες εργαζόμενους, στους νέους και στο περιβάλλον και στις δύο περιοχές 7

26. θεωρεί ότι αυτή η συμβολή καθίσταται θέμα κατεπείγουσας ανάγκης υπό το πρίσμα της οικονομικής κρίσης στην Ασία, των αιτίων της και των κοινωνικών συνεπειών της 7

27. ζητεί να δοθεί μεγαλύτερη προσοχή στις πρόσφατες και συνεχιζόμενες πυρκαγιές στην Ινδονησία και τονίζει ότι η Διεθνής Οργάνωση Τροπικής Ξυλείας (ITTO) πρέπει να θεσπίσει κριτήρια για μια αειφόρο διαχείριση των δασών 7 καλεί, συνεπώς, για μία ακόμη φορά τις κυβερνήσεις της Νότιας Ασίας να εκτιμήσουν την ευαίσθητη περιβαλλοντική ισορροπία στις περιοχές τους και τα δικαιώματα των αυτοχθόνων πληθυσμών καθώς επίσης και τη σοβαρή απειλή που συνιστούν οι πυρκαγιές για τη δημόσια υγεία 7

28. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο, καθώς και στις κυβερνήσεις και στα κοινοβούλια των κρατών μελών ASEM.